Lugansk Xalıq Respublikası

Lugansk Xalıq Respublikası (rusça Луганская Наро́дная Респу́блика, ukrainça Луганська Народна Республіка) - 2014 yılnıñ aprelendä Ukraina territoriäsendä Urıs yazı näticäsendä kilep çıqqan öleşçä tanılğan däwlät. 2022 yılnıñ sentäberendä ütkärelgän referendum nigezendä bäysez statusın tuqtata häm RF eçenä kerä, läkin şunı küpçelek dönya illäre tanımıy.

Donetsk Xalıq Respublikası häm Lugansk Xalıq Respublikası Kiev belän konstruktiv dialog bulmawı säbäple federatsiäläşterü tarafdarları tarafınnan iğlan itelgän.

2014 yılnıñ 28 aprelendä Lugansk şähärendä Lugansk Xalıq Respublikası iğlan itelgän В Луганске объявлена народная республика.

 Köräş tarixı 

Yevromäydan näticäsendä Kievta kilgän xäkimiät Donetsk Xalıq Respublikası häm Lugansk Xalıq Respublikasın "separatist terroristik oyışması" bularaq taswirlıy.

6 apreldä üzbilgelänügä ireşüneñ aktiv faza başlana: İminlek xezmäte binası basıp alına.

21 apreldä Valeriy Bolotov xalıq gubernatorı itep saylanğan.

28 apreldä strategik ähämiätle Staxanov şähäre LXC köçläre tarafınnan alına.

5 mayda Antratsit şähärendä Don Ğäskäre bäyrağı kütärelgän.

Donetsk Xalıq Respublikası häm Lugansk Xalıq Respublikası Könyaq-Könçığış berdäm ştabı qısalarında xezmättäşlek itälär häm 2014 yılnıñ 11 mayında Lugansk Xalıq Respublikası üzbilgelänüe turında referendumnı ütkärä.

 Referendum 

2014 yılnıñ 11 mayında ütkärelgän Lugansk Xalıq Respublikası üzbilgelänüe turında referendum näticäsendä saylawçılar 96 %ı Lugansk Xalıq Respublikası däwlät bäysezlegen yaqlağan.

Referendum näticäläre nigezendä 2014 yılnıñ 12 mayında  Lugansk Xalıq Respublikası däwlät suverenitetın iğlan itä.

 Suğış 

26 mayda Kiev üzäk xäkimiäte DXC häm LXC-nä qarşı suğış xäräkätläre (ATO) başlıy. Suğış waqıtında küp kenä xärbi bulmağan watandaşlar häläk bula.

1 sentäberdä Minsk şähärendä "Minsk kileşüe" imzalanğannan soñ, aktiv suğış xäräkätläre waqıtlıça tämamlana.

 Saylawlar 

DXC häm LXCdä Ukraina Yuğarı Radasına saylawlar uzmıy, ä 2 noyäberdä üzeneñ saylawları ütkärelä.

Saylawlarda premyer İgor' Plotnitskiy  Respublika başlığı bulıp saylana (63%),parlamentta "Lugansk ilenä - tınıçlıq" digän firqä östenlek ala.

Könbatış illäre saylawlarnı tanımıy, Rossiä Federatsiäse saylawlarnı "xörmät itä"..

 Öleşçä tanılu 
 27.06.2014 ― Öleşçä tanılğan däwlät Könyaq Osetiä Donetsk Xalıq Respublikası häm Lugansk Xalıq Respublikası bäysezlegen tanıy .
 21.02.2022 ― Rossiyä Prezidentı Vladimir Putin Donetsk Xalıq Respublikası häm Lugansk Xalıq Respublikası bäysezlegen tanıy .
 25.02.2022 ― Öleşçä tanılğan däwlät Abxaziä Donetsk Xalıq Respublikası häm Lugansk Xalıq Respublikası bäysezlegen tanıy .
 28.06.2022 ― Süriä Donetsk Xalıq Respublikası häm Lugansk Xalıq Respublikası bäysezlegen tanıy  Независимость ДНР и ЛНР решила признать еще одна страна. Татар-информ, 29.06.2022 Украина разорвала дипломатические отношения с Сирией. Татар-информ, 30.06.2022.
 13.07.2022 ― Koreya Xalıq Demokratik Cömhüriäte Donetsk Xalıq Respublikası häm Lugansk Xalıq Respublikası bäysezlegen tanıy Корейская Народно-Демократическая Республика сегодня признала Донецкую Народную Республику. Телеграм-канал Пушилин Д.В..

 Monı da qarağız 
 Donetsk Xalıq Respublikası
 Donetsk Xalıq Respublikası üzbilgelänüe turında referendum 
 Lugansk Xalıq Respublikası üzbilgelänüe turında referendum
 İskärmälär 

Төркем:Өлешчә танылган дәүләтләр
Төркем:Луганск Халык Җөмһүрияте